Document ID: /roh_data/filtered/Bilingualer_Corpus_interleaved-it-rm.jsonl.gz/1144

This is a text translated from Italian to Rumantsch Grischun.
La Commissione preparatoria del Gran Consiglio accoglie con favore la fusione dei Comuni di St. Antönien e St. Antönien-Ascharina

Dopo intensi lavori preliminari, durati diversi anni, delle autorità dei Comuni interessati e di altri uffici coinvolti, il 23 febbraio 2006 le e gli aventi diritto di voto dei Comuni di St. Antönien e St. Antönien-Ascharina hanno deciso a grande maggioranza in entrambi i Comuni la fusione nel Comune di St. Antönien con effetto al 1° gennaio 2007.

La decisione definitiva relativa alla fusione dei Comuni spetta al Gran Consiglio. La Commissione, istituita dal Gran Consiglio per la preparazione di questo affare e presieduta da Christian Möhr, ha discusso in via preliminare il relativo messaggio del Governo in occasione di una seduta a St. Antönien. Hanno preso parte alla seduta anche il Consigliere di Stato Hansjörg Trachsel, la sindaco di St. Antönien e il sindaco di St. Antönien-Ascharina.

Dopo un'approfondita discussione, la Commissione ha approvato all'unanimità la proposta del Governo e ha deciso di raccomandare al Gran Consiglio di porre in vigore la fusione dei due Comuni per il 1° gennaio 2007. Il Gran Consiglio si occuperà del progetto nella sessione di agosto 2006.

Organo: Commissione preparatoria fusione dei Comuni di St. Antönien e St. Antönien-Ascharina

Fonte: it Commissione preparatoria fusione dei Comuni di St. Antönien e St. Antönien-Ascharina

Data: 19.07.2006

La cumissiun predeliberanta dal cussegl grond beneventa il conclus davart la fusiun da las vischnancas da St. Antönien e da St. Antönien- Ascharina

Suenter che las autoritads da las vischnancas pertutgadas e d'ulteriurs posts involvids han fatg lavurs preparatorias intensivas durant plirs onns, han concludì las votantas ed ils votants da las vischnancas da St. Antönien e da St. Antönien Ascharina ils 23 da favrer 2006 cun gronda maioritad en omaduas vischnancas da fusiunar las vischnancas per il 1. da schaner 2007.

Il conclus definitiv davart la fusiun da vischnancas è suttamess al cussegl grond. La cumissiun ch'è vegnida engaschada dal cussegl grond per preparar questa fatschenta e che suttastat al presidi da Christian Möhr ha tractà la missiva correspudenta da la regenza en ina sesida a St.Antönien. Preschentas e preschents a la sesida eran er cusseglier guvernativ Hansjörg Trachsel, la presidenta communala da St. Antönien ed il president communal da St. Antönien-Ascharina.

Suenter ina discussiun intensiva ha concludì la cumissiun unanimamain da suandar la proposta da la regenza e da recumandar al cussegl grond da metter en vigur la fusiun da las duas vischnancas per il 1. da schaner 2007. Il cussegl grond vegn a tractar quest project durant la sessiun d'avust 2006.

Gremi: Cumissiun predeliberanta per la fusiun da vischnancas da St. Antönien e da St. Antönien-Ascharina

Funtauna: rg Cumissiun predeliberanta per la fusiun da vischnancas da St. Antönien e da St. Antönien-Ascharina

Data: 19.07.2006